**Žanna Pärtlas - "Seto leelo viisitüpoloogia: teoreetilised lähenemised ja koostamise põhimõtted"**

Ettekanne tutvustab projekti “Seto leelo viisitüpoloogia”, mille eesmärk on luua veebirakendus, mis oleks nii teaduslik uurimus kui ka praktiliseks kasutamiseks sobiv abivahend seto leelo huvilistele. Ettekandes arutletakse viisitüübi ja viisitüpoloogia probleemi üldisi teoreetilisi lähenemisi etnomusikoloogias, iseloomustatakse seni kasutatud viisitüüpide määramise meetodeid, pakutakse uusi metodoloogilisi lahendusi, mis sobivad seto leelo stiilile, tutvustatakse põhimõtteid, mille järgi saaks koostada seto mitmehäälsete viiside süsteemset mitmetasandilist tüpoloogiat, ning mõtiskletakse selle üle, millist teavet seto laulukultuurist ja selle ajaloost võiks selline tüpoloogia anda.